Uil-newel

Die Uil-newel (ook bekend as Messier 97 of NGC 3587) is ’n planetêre newel in die sterrebeeld Groot Beer. Dit is in 1781 deur Pierre Méchain ontdek en Charles Messier het dit in sy katalogus van komeetagtige voorwerpe opgeneem.

M97 word beskou as een van die mees ingewikkelde planetêre newels. Die sentrale ster, met ’n skynbare helderheid van 16 mag, het ’n massa van sowat 0,7 keer dié van die Son en die newel self se massa is sowat 0,15 sonmassa. Die newel is sowat 6 000 jaar oud.

Die naam van die newel kom van sy uilagtige "oë" wanneer dit op ’n donker nag deur ’n groot teleskoop gesien word. Die oë kan ook duidelik op foto's van die newel gesien word.

Eksterne skakels 
 Calar Alto-sterrewag 
 SEDS: Messier 97
 NightSkyInfo.com

  Hierdie artikel is vertaal uit die Engelse Wikipedia

Groot Beer
90097
NGC-voorwerpe
Planetêre newels